yakhyo/uz-wiki huggingface dataset:
Mustafo IV

Mustafo IV (مصطفى رابع, Dördüncü Mustafa; 1779—1808) – Usmonlilar imperiyasining podshohi (29.05.1807 – 28.06.1808).

Hayoti 
Sulton Abdulhamidning oʻgʻli. Salimga ga qarshi koʻtarilgan isyon va uning islohotlar natijasida taxtga oʻtirdi. Kabakchi qoʻzgʻolonchilari rahbari Mustafo posho bosh vazir etib tayinlandi. „Yangi qoʻshinlar“ (Nizomi Jadid) tarqatib yuborilganligi eʼlon qilindi va koʻplab islohot tarafdorlari qatl etildi.

Mustafo IV davrida Rossiya bilan urush davom etdi. Dardanel blokadasini buzishga harakat qilgan Usmonli floti Athos dengiz jangida magʻlub boʻldi. 1807-yil avgustda sulh tuzildi, uning davomida rus qoʻshinlari Dunay knyazliklarini bosib olishda davom etdilar.

1808-yilning yozida Ruschuk gubernatori Bayraktar Mustafo posho oʻziga sodiq qoʻshinlari bilan Salim III ni taxtga qaytarish maqsadida Konstantinopolga qarshi yurish uyushtirdi. Mustafo IV tarafdorlari unga jiddiy qarshilik koʻrsata olmadilar. Saroyga hujum paytida Mustafo IV amakivachchasi, sobiq Sulton Salim III va uning ukasi Mahmudni oʻldirishni buyurdi, ammo qotil topilmadi. Saroyni egallab olgan Mustafo posho Sulton Mustafo IV ni hibsga oldiradi va Mahmud taxtga oʻtiradi.

1808-yil noyabr oyida yana bir yangicha qoʻzgʻoloni boshlandi, uning ishtirokchilari Mustafoni taxtga qaytarishga harakat qilishdi. Bu qoʻzgʻolon paytida Mahmud II buyrugʻi bilan sobiq Sulton Mustafo oʻldirilgan.

Mustafoning toʻrt nafar kanizaklari maʼlum: Shevkinur (vaf. 1812), Dilpezir (vaf. 1809), Seyara (vaf. 1816/1817) va Peykidil (1808-yil avgustda qatl etilgan). Sultonning ikki farzandi ham bor edi, ikkalasi ham vafotidan keyin: Shahzoda Ahmad (1809-yilda tugʻilgan) va Emine Sulton (1809-yil 6-mayda tugʻilgan; tugʻilgandan 3-4 oy oʻtib vafot etgan).

Manbalar 

Usmonlilar imperiyasi hukmdorlari

Usmonli sulolasi
Botken (shahar)

Botken () —  Qirgʻiziston Respublikasi Botken viloyati Botken tumaniga qarashli shahar.   

Botken viloyatining va Botken tumanining maʻmuriy markazi.

Aholisi 

Aholisi - 13 435 kishi.

Manbalar 

Botken viloyati aholi punktlari
Bidhya Devi Bhandari

Bidhya Devi Bhandari (1961-yil 19-iyunda tugʻilgan) — ikkinchi va amaldagi Nepal prezidenti. U Nepalda hokimiyat tepasiga kelgan ilk ayol prezident boʻlib, 2015-yil 29-oktyabr kuni saylandi. Nepal Kommunistik partiyasining aʼzosi.

U mamlakatda prezidentlik lavozimini egallagan birinchi ayol. Bidya Devi Bhandari Nepal Kommunistik partiyasi (birlashgan marksist-leninchi) rais oʻrinbosari boʻlib ishlagan va prezidentlikka saylanishidan oldin Butun Nepal ayollari uyushmasining raisi edi. Bhandari avval 2009-yildan 2011-yilgacha Mudofaa vaziri lavozimini ham egallagan birinchi ayol boʻladi. Shuningdek, u 1997-yilda Atrof-muhit va aholi punkti vaziri boʻlib ishlagan va Nepalda atrof-muhitni muhofaza qilish va ayollar huquqlarini himoya qilish boʻyicha faol targʻibotchilardan biri edi. 2017-yil iyun oyida Shveytsariyaning Gland shahridagi Tabiatni muhofaza qilish xalqaro ittifoqining shtab-kvartirasiga tashrif buyurdi va bosh direktor Inger Andersen bilan tabiatni muhofaza qilish hamda barqaror rivojlanish boʻyicha hamkorlikni kengaytirish masalalarini muhokama qildi. 2016-yilda Forbes uni dunyoning 100 ta eng kuchli ayollari roʻyxatida 52-oʻringa qoʻydi.

Bolaligi 
Bhandari 1961-yil 19-iyunda Mane Bhanjyangda (Bxojpur) Ram Bahadur Pandey va Mithila Pandey oilasida tugʻilgan. U maktab taʼlimini Bxojpurda tamomlagan va oliy maʼlumotni Morangning Biratnagar shahrida davom ettirgan. Uning siyosiy faoliyatini siyosiy qarashlari boʻlgan talabalar uyushmasidan boshladi. U 1980-yilda Nepal Kommunistik partiyasiga (marksistik-leninchi) qoʻshildi.

Shaxsiy hayoti 
Bidya Devi Bhandari 1961-yil 19-iyunda Nepalning Manebxanjyang shahrida tugʻilgan. Bhandari 1993-yilda Chitvandagi Dasdxunga yaqinida avtohalokat sababli vafot etgan mashhur Nepal kommunistik yetakchisi Madan Bhandari bilan turmush qurgan edi. Er-xotinning Usha Kiran Bhandari va Nisha Kusum Bhandari ismli ikki qizi bor edi. U shuningdek, Nepal Kongressi rahbari Gyanendra Bahodur Karki bilan ham qarindoshdir.

Bhandari yoshligidanoq siyosatda faol boʻlgan. CPN (UML) tomonidan taqdim etilgan tafsilotlarga koʻra, Bhandari 1978-yilda Bxojpurdan CPN Yoshlar Ligasi (ML) faoli sifatida siyosatga qoʻshilgan. U 1979-yildan 1987-yilgacha ANNFSU Sharqiy mintaqa qoʻmitasida masʼul boʻlib ishlaydi. Biroq, uning faol siyosiy sayohati 1980-yilda CPN (ML)dan partiyaaʼzoligini qabul qilganidan soʻng boshlangan. Maktabda oʻqishni tugatgandan soʻng, Bhandari Mahendra Morang Adarsha kampusiga oʻqishga kirdi va u yerda talabalar kasaba uyushmasi gʻaznachisi etib saylandi. Shuningdek, u 1993-yildan 1997-yilgacha CPN (UML) markaziy qo'mitasi aʼzosi etib saylangunga qadar GEFONT ayollar qanotining raisi sifatida muhim rol oʻynadi.

Manbalar 

Ayol prezidentlar
Yashayotgan insonlar
Milod minorasi

Burji Milod ( — Borj-e Milâd) — Eron poytaxti Tehron shahrida joylashgan teleminora. Balandligi asosidan to antenna uchiga qadar 435 metrni tashkil etadi va ushbu koʻrsatkich bilan Erondagi eng baland inshoot hisoblanadi. Minora tepasiga yaqin joyida ulkan kapsulasimon 12 qavatli bino mavjud. Minoradagi bino tepasi 215 metr balandlikda joylashgan.

Burji Milod teleminorasi qurilishi 1996-yilda boshlanib, 2007-yilda tugatilgan. Minora qurish rejasi Tehron munitsipaliteti soʻrovi tomonidan boshlangan. Minora meʼmori — mashhur Eronlik arxitektor Muhammad Rizo Hofiziy hisoblanadi. Minora qurilishiga masʼul shirkat esa „Yadman Sazeh“ kompaniyasi hisoblanadi. Teleminorada uchta lift shaxtasi mavjud boʻlib, unda oltita lift qatnaydi. Minora asosi sakkizburchak shaklida qurilgan boʻlib, anʼanaviy fors memorchiligi uslubida bajarilgan. Minoraning 276-metridagi balandligida aylanovchi restoran mavjud. Shuningdek teleminorada televideniye, radio, telekommunikatsiyalar va meteostansiyalar faoliyatiga bogʻliq turli infratuzilmalar va qurilmalar mavjud. Teleminora radiomachtasi uzunligi 120 metr boʻlib, poʻlat metaldan yasalgan hisoblanadi.

Manbalar

Havolalar 
 Rasmiy sayti 

Binolar
Tehron
Eron minoralari
Tehronning diqqatga sazovor joylari
Olov Minoralari

Olov Minoralari (; ) — Ozarbayjon poytaxti Boku shahrida joylashgan uch minora jamlanmasi. Ushbu binolar tuzilishi bilan olov alanglarini oʻxshatadi. Ushbu minoralar balandligi koʻrsatkichlari boʻyicha Ozarbayjonning eng baland binolari hisoblanadi.

Ushbu binolar qurilishi 2007-yilda boshlanib, 2013-yilda qurilish bitirilib yakuniga yetkazilgan. Binolar kompleksi meʼmori «HOK International», egasi «Azinko Development MMC» va quruvchi «DIA Holding Azerbaijan» hisoblanadi. Ushbu binolarda mehmonxonalar va otellar, shaxsiy kvartiralar, ofislar, biznes-markazlar, restoranlar va savdo markazlari joylashgan. Binolar kompleksining umumiy maydoni 227 ming kvadrat metrni tashkil etadi. Binolar qurilishi tugatilishi avvalroq 2010-yilning dekabr oyida moʻljallangan edi, biroq noqulay ob-havo va boshqa sabablar tufayli bino qurilishi tugatilishi kechikgan edi va 2012-yilda qurib bitkazilib, 2013-yilda ochilgan edi.

Uch bino balandligi bir-biridan farqlanadi: 1-bino balandligi 182 metr, 2-bino balandligi 165 metr, 3-bino balandligi esa 161 metrni tashkil etadi. Binolardagi qavatlar ham shu koʻrinishda. Yaʼni: 39, 37 va 34 qavatdan iborat. Kechki paytdan boshlab va tunda binolar turli rangdagi animatsiya va chiroqlarga burkanadi.

Manbalar

Havolalar 
 emporis.com saytidagi maʼlumot

Bokudagi binolar
Minoralar
Eldar Ryazanov

Eldar Ryazanov (18-noyabr 1927-yil, Samara – 30-noyabr 2015-yil, Moskva) – Sovet Ittifoqi va Rossiyaning taniqli kinorejissori, aktyori va jamoat arbobi, ssenariynavis, shoir, dramaturg, teleboshlovchi, oʻqituvchi, prodyuser; SSSR xalq artisti (1984), SSSR Davlat mukofoti (1977) va aka-uka Vasilyevlar nomidagi RSFSR Davlat mukofoti laureati (1979). Rejissor yurak xurujidan vafot etgan.

Eldar Ryazanov yaratgan sovet kino klassikasining durdona asarlari qatoriga „Karnavalnaya noch“ (1956), „Devushka bez adresa“ (1957), „Dayte jalobnuyu knigu“ (1965), „Beregis avtomobilya“ (1966), „Stariki-razboyniki“ (1971), „Neveroyatnie priklyucheniya italyansev v Rossii“ (1973), „Ironiya sudbi, ili S lyogkim parom“ (1976), „Slujebniy roman“ (1977), „Garaj“ (1979), „O bednom gusare zamolvite slovo“ (1980), „Vokzal dlya dvoix“ (1982), „Jestokiy romans“ (1984), „Nebesa obetovannie“ (1991) nomli komediya va melodramalari bor.

Ryazanov oʻzining 200 dan ortiq teledasturlarining muallifi; 1979-yildan 1985-yilgacha u „Kinopanorama“ teledasturini olib borgan. „U prirodi net ploxoy pogodi“ va „Lyubov – volshebnaya strana“ kabi koʻplab mashhur romanslar matni muallifi.

Manbalar 

Rossiyalik erkak aktyorlar
Sovet erkak aktyorlari
Terbiy

Terbiy (lotincha Terbium), Tb — [[Mendeleyev davriy sistemasi]]ning III guruhiga mansub kimyoviy element. Lantanoidlarga kiradi. Tartib rakami 65, mol. m. 158,9254. Bitta izotop |59T shaklida uchraydi. Terbiyning bir necha sunʼiy radioaktiv izotoplari olingan. Lantanoidlarning ittriy guruhchasiga kiradi. Terbiy kumush kabi oq metall. Suyuqlanish temperaturasi 1356°, qaynash temperaturasi 2480°, zichligi 8,270 g/sm3. Sof Terbiy plastik va yaxshi deformatsiyalanadigan metall. Kimyoviy jihatdan faol. Oʻz birikmalarida 3 va 4 valentli. Terbiy rangli metallarning qotishmalariga oz miqdorda qoʻshiladi. Lyuminoforlar va lazer materiallari tayyorlashda qoʻllanadi.

Manbalar 

Kimyo
Kimyoviy unsurlar
Fermiy

Fermiy (lotincha Fermium), Fm — sunʼiy radioaktiv kimyoviy element; aktinoidlarta mansub. Tartib raqami 100, atom massasi 257,095. Massa soni 243 dan 259 gacha boʻlgan izotoplari maʼlum. 1953 yilda termoyadro quroli portlashida (5parchalanish mahsuloti sifatida kashf qilingan. 1955 yilda italiyalik fizik E. Fermi nomiga qoʻyilgan. F. izotoplarining ichida yengillari (a ~252Fm) uran (U) ni kislorod (|6O) ionlari bilan yoki kaliforniy (Cf) ni azarrachalar bilan bombardimon qilib, ogʻirlari (235 ^255 Fm) U va plutoniy (Pu) ni yadro reaktorlarida nurlantirib, (256Fm) esa eynshteyniy (Es) ni a zarrachalar bilan bombardimon qilib olinadi.

Manbalar 

Kimyo
Kimyoviy unsurlar
Kopernitsiy

Kopernitsiy - Mendeleyev davriy sistemasining kimyoviy  elementi. U 1-guruh 7-davrda joylashgan. Tartib raqami 112. Kimyoviy formulasi Cn.

Manbalar 

Kimyoviy unsurlar
Nihoniy

Nihoniy - Mendeleyev davriy sistemasining kimyoviy  elementi.

Nihonium (Nh) sun'iy element bo'lib, birinchi marta 2004 yilda Yaponiyada sintez qilingan. U transuran elementlari guruhiga kiradi va atom raqami 113.

Nihonium boshqa ikkita element - rux va vismut yadrolarining birlashishi natijasida olingan. Bu jarayon maxsus zarracha tezlatgichida sodir bo'ladi va bir nechta nihonium atomlarini olish uchun koʻp yillik mehnat talab qilindi.

Kaltsiy karbonat-48 dan metall kaltsiy-48 hosil qilish va uning ionlari yorug'lik tezligining o'ndan biriga tarqalishi kerak bo'ladi.

Element sayyoramizda tabiiy ravishda uchramaydi. Uni olish uchun zarracha tezlatgich yordamida sintez kerak. Nihoniumni olish uchun kaltsiy olinishi kerak, soʻng undan kaltsiy-48 ni ajratib olish lozim, u ham tabiatda uchramaydi.

Manbalar 

Kimyo
Kimyoviy unsurlar
Katta Guldursin

Katta Guldursin — Quyi Amudaryoning o’ng sohilidagi Qirqqiz kanali sug’orish tizimida joylashgan bo’lib, rejalashtirilishi noto’g’ri to’rtburchak shaklda tekislikka qurilgan,umumiy maydon 620–500 m ya’ni 31 ga. Yodgorlik ikki qator mulofa devor bilan o’rab olinib, avval paxsadan, keyinchalik to’rt tomoni teng xom g’ishtdan qurilgan. SHaharda ark-a’lo sezilmaydi, ichki tuzilishida jamoat binolari qolidiqlari tepalik sifatida mavjud emas. Darvoza janubi- sharqiy qismidagi devor o’rtasida joylashgan, murakkab inshoot bilan mustahkamlangan. Devor o’rtasidan 2,10 m yo’lak o’tgan. Milodiy I-II asrlarda tashqi devor yaqinidan qo’shimcha devor qurilgan. Devorda yarim aylana burjlar bo’lib ular o’rtasidagi masofa 55 m. Yodgorlik miloddan avvalgi IV asrda qurilgan bo’lib milodiy IV-V asrgacha hayot davom etgan.
Yodgorlikning qadimgi devoriga ilk o’rta asrda paxsa devor qurilgan, uning rejalashtirilishida o’zgarish sezilmaydi. Yodgorlik IX-XIII asr boshlarida iqtisodiy, madaniy va harbiy- diniy markaz bo’lgan. Mudofaa devori va burjlarda ta’mir ishlari olib borilgan. Jumladan, devor va burjning tashki tomonidan qalinligi 0,80sm-1mpaxsa devor qurilgan.Devor va burjning IX-XIII asr boshlariga oid kismi paxsadan tiklangan, ustki kismida ochik yulak mavjud bo’lib, uning kengligi 2m. Devor burjida ta’mir ishlari olib borilganligi sababli aylana holga kelib qolgan. SHu narsa diqqatga sazovorki tashqi devordan 1m uzoqlikda alohida devor qurilib, u o’z navbatida aylana xoldagi burjlarga ega bo’lgan (G’ulomov, 105, 107 betlar).

Manbalar

Havolalar 
 Ya.G'ulomov. Xorazmning sug'orilish tarixi. Toshkent, 1959.
Lyndon Johnson

Lyndon Johnson (, 1908.27.8, Stonewall yaqinida, Texas shtati — 1973.23.1, San-Antonio, Texas shtati) — AQSHning 36-prezidenti (1964—68); Demokratlar partiyasidan; vitse-prezident (1961—63). Jonson hukumati Vyetnamga qarshi urush boshlagan, Dominikana Respublikasining ichki ishlariga qurolli yoʻl bilan aralashgan (1965).

Manbalar

Havolalar 

1908-yilda tugʻilganlar
27-avgustda tugʻilganlar
1973-yilda vafot etganlar
23-yanvarda vafot etganlar
Prezidentlar
AQSh vitse-prezidentlari
AQSh prezidentlari
Siyosatchilar
Malé

Malé Italiyaning Trentino — Alto Adige/Südtirol mintaqasida joylashgan kommunadir. Trento provinsiyasi tarkibiga kiradi. Maydoni — 26 km2. 2147 nafar aholi istiqomat qiladi (2008).

Manbalar

Havolalar 
 Rasmiy sayti 

Trentino provinsiyasi kommunalari

kk:Мале
2016

2016-yil (MMXVI) — XXI asrning 16-yili. Kabisa yili.

Muhim voqealar 
 12-fevral. Moskvadagi Tretyakov galereyasida rassom Valentin Serov ishlariga bagʻishlab ochilgan koʻrgazma.
 22-fevral. Facebook asoschisi Mark Zuckerberg va jurnalistlar Butunjahon mobil kongressida Gear VR virtual reallik koʻzoynaklari namoyish qilishdi.  
 28-fevral. Aktyor Leonardo Di Caprio ilk bora „Oscar“ mukofotiga loyiq topildi. 
 13-mart.  Braziliya prezidenti Dilma Rousseff isteʼfosi talab qilindi. 
 25-may. Liviya qirgʻoqlarida muhojirlar boʻlgan kema agʻdarilib ketdi va choʻkdi. 
 8-iyul. Dallasdagi tartibsizliklar (2016): Bu yerda 8 iyulga oʻtar kechasi besh nafar politsiyachi otib oʻldirildi.
 10-iyul. Portugaliya milliy futbol terma jamoasi UEFA kubogini oldi.
 13-iyul. David Cameron Buyuk Britaniyaning Yevropa Ittifoqidan ajralib chiqishi haqidagi Brexit referendumi natijalari eʼlon qilingach, oilasi bilan Dauning-stritdagi qarorgohni tark etdi.
 17-iyul. Turkiya prezidenti Recep Tayyip Erdoğan Turkiyadagi harbiy toʻntarishga urinish (2016) vaqtida halok boʻlgan kishilarning dafn marosimida qatnashdi.
 5-avgust. Rio-de-Janeyroda Yozgi Olimpiada oʻyinlari 2016 ochilish marosimi. 
 24-avgust. Italiyaning Amatriche shahrida kuchli zilzila. 
 8-noyabr. AQSh przidentlik saylovi (2016): Donald Trump prezident etib saylandi.
 4-dekabr. Oʻzbekiston prezidentlik saylovlari (2016) boʻlib oʻtdi.
 14-dekabr Oʻzbekistonning yangi saylangan Prezidenti Shavkat Mirziyoyev Oliy Majlis palatalarining qoʻshma majlisida qasamyod qildi.
 19-dekabr. Rossiyaning Turkiyadagi elchisi Andrey Karlovni otib oʻldirildi.

Vafot etganlar 
 30-may. Erkin Vohidov - shoir, dramaturg.
 10-iyun. Muhammad Ali (bokschi) - taniqli bokschi.
 2-sentyabr. Islom Karimov - Oʻzbekiston Prezidenti.
 14-oktyabr. Bhumibol Adulyadej - Tailand qiroli.
 5-noyabr. Abdulla Oripov - shoir.
Kidariylar

Kidariylar — kelib chiqishi masalasida har xil taxminlar mavjud. Ba'zilar turkiy xalq desa, boshqalari eroniy deb hisoblashadi..
Kidariylarning birinchi podsholaridan biri Kidara I boʻlgan.
Kidariylar Oltoy togʻlari va Sharqiy Turkiston oraligʻidan janubiy-gʻarbga siljib, 420-yilda Bolo (Naxshab) shahrini oʻziga qarorgoh qilishgan va Xioniylar davlati bilan qoʻshni boʻlib qolganlar.

5-asrning 2-yarmida Xioniylar va Kidariylar davlati hududini oʻz ichiga olgan yangi bir davlat eftaliylar sulolasi oʻrtaga chiqadi va 6-asr 60-yillarigacha Markaziy Osiyodagi eng yirik davlatga aylanadi...

Sosoniylar imperatori Feruz I va eftaliylar bilan ziddiyat 
Sosoniylar imperiyasi tashkil topganidan beri uning hukmdorlari, xususan, rimliklardan o'lpon yig'ish orqali o'z saltanatlarining qudratini ko'rsatdilar. Biroq sosoniylarning sa’y-harakatlari 5-asr boshlarida kidariylar tomonidan to‘xtatildi va Sosoniy hukmdorlar Yazdigard I (399–420-yillar), Bahrom V (420–438) va Yazdigard II (438–457) eftaliylarga soliq tol'lashga majbur boʻlgan. Garchi bu sosoniylar xazinasini bezovta qilmagan bo'lsa-da, baribir bu holat Sosoniylar imperiyasi uchun kamsitilish edi. Yazdigard II oxir-oqibat o'lpon to'lashdan bosh tortdi, natijada kidariylar milodiy 464-yilda sosoniylarning hukmron shohi Feruz I ga qarshi urush e'lon qildi. Feruzda jang qilish uchun askar yetishmasdi va shuning uchun Vizantiya imperiyasidan moliyaviy yordam soʻradi, Vizantiya esa uning iltimosini rad etadi. Feruz kidariylar podshosi Kunxosga sulh taklif qiladi va unga singlisini turmushga taklif qiladi, lekin uning oʻrniga maqomi past bir ayolni yuboradi. Oradan bir qancha vaqt oʻtib Kunxos Feruzning yolgʻon vaʼdasidan xabar topdi va oʻz navbatida uni aldamoqchi boʻlib, qoʻshinini kuchaytirish uchun harbiy mutaxassislar yuborishni iltimos qildi. 300 kishilik harbiy mutaxassislar guruhi Balom (Balx)dagi Kunxos saroyiga yetib kelganida, ular oʻldirilgan. Taxminan shu davrda Feruz eftaliylar bilan ittifoq tuzdi va ularning yordami bilan u 466-yilda kidariylar ustidan g‘alaba qozondi va Baqtriyani qisqa muddatga sosoniylar nazoratiga o‘tkazdi va Balxda o‘zining oltin tangalarini chiqardi. Oltin tanga uslubi asosan Kidariy tangalariga asoslangan bo'lib, Feruz ikkinchi toj kiygan holda tasvirlangan. 467-yilda sosoniylar elchisi Vizantiya poytaxti Konstantinopolga yetib keldi va u yerda kidariylar ustidan gʻalabasini eʼlon qilindi. 468-yilda Shimoliy Xitoyga yuborilgan Sosoniy elchisi ham xuddi shunday qilgan.

Manbalar

Adabiyot 
 Shoniyozov K., Oʻzbek xalqining shakllanish jarayoni, T., 2001.

 

Turkiy xalqlar
Osiyo tarixi
Markaziy Osiyo xalqlari
Pokiston tarixidagi davlatlar
Afgʻoniston sulolalari
Portobuffolé

Portobuffolé Italiyaning Veneto mintaqasida joylashgan kommunadir. Treviso provinsiyasi tarkibiga kiradi. Maydoni — 5 km2. 835 nafar aholi istiqomat qiladi (2008).

Manbalar

Havolalar 
 Rasmiy sayti  

Treviso provinsiyasi kommunalari
Bektosh Rahimov

Bektosh Rahimov (1924-2009) — OʻzSSR davlat arbobi, iqtisod fanlari nomzodi, Sovet Ittifoqi mehnat qahramoni, SSSR Oliy Soveti deputati (1976-1986).

Biografiyasi 
Mehnat faoliyatini 16 yoshida boshlang‘ich sinf o‘qituvchisi sifatida boshlagan. 1942-1945-yillarda armiyada xizmat qilgan. 1944-yilda VKP(b) safiga kirdi. 1945-1948-yillarda demobilizatsiyadan so‘ng boshlang‘ich maktab direktori, tuman xalq taʼlimi bo‘limi inspektori.

1948-yildan — mas’uliyatli xoʻjalik va partiya ishida.

1948-1950-yillarda — Narpay tuman kengashi raisi.

1950-1952-yillarda — Oʻzbekiston KP (b) MK huzuridagi partiya maktabi talabasi. Partiya maktabini tugatgach, u yerda muallimlik qilish uchun qoldiriladi, Oʻzbekiston Kompartiyasi Markaziy Komiteti huzuridagi Oliy partiya maktabi Oʻzbekiston Kompartiyasi qoʻmitasi kotibi etib saylanadi.

1953-yilda Toshkent davlat universitetini sirtdan tamomlagan, soʻng Oʻzbekiston Kompartiyasi Markaziy Qoʻmitasining masʼul tashkilotchisi, keyinroq Narpay kompartiyasining 1-kotibi etib tayinlangan.

1963-yildan 1968-yilgacha — Oʻzbekiston Kompartiyasi Xorazm viloyati qoʻmitasi birinchi kotibi.

1968-yil fevral oyida O‘zbekiston Kompartiyasi Andijon viloyati qo‘mitasining 1-kotibi lavozimiga o‘tkazildi va 1974-yilning dekabrigacha ishladi.

1974-yil 27-noyabrdan 1982-yil fevralgacha — Oʻzbekiston Kompartiyasi Samarqand viloyati qoʻmitasining 1-kotibi.

1986-yilgacha O‘zbekiston SSR Ministrlar Soveti Raisining o‘rinbosari bo‘lib ishlagan.

1976-yildan 1986-yilgacha — KPSS Markaziy Qoʻmitasi aʼzoligiga nomzod.

SSSR Oliy Kengashining 7, 8, 9, 10-chaqiriqlari deputati.

1986-yili Paxta ishi boʻyicha sudlangan. 1991-yilgi farmon bilan tiklandi, mukofotlari qaytarildi.

1991-2002-yillarda — Oʻzbekiston Respublikasi Faxriylar tashkilotlari uyushmasi kengashining raisi boʻlgan.

Toshkent shahrida yashagan. 2009-yil 5-yanvarda vafot etgan

Kitoblari 
 Рентабельное хозяйство (1984),
 Организация труда в животноводстве (1985),
 Высокодоходная отрасль животноводства (1985)
 Внутрихозяйственный расчет и его внедрение в АПК (1989)
 Организация и оплата труда в сельском хозяйстве (1992)

Manbalar 

Oʻzbekiston yetakchilari
Sotsialistik Mehnat Qahramonlari
Toshkent davlat texnika universiteti bitiruvchilari
Instagram

Instagram – Kevin Systrom va Mike Krieger tomonidan yaratilgan hamda rasm va videolarni ulashish uchun moʻljallangan ijtimoiy tarmoq. Shuningdek, boshqa ijtimoiy tarmoq platformalari orqali ularni yuklash imkonini beradi. Bundan tashqari, foydalanuvchilar rasmlar va videolar uchun raqamli filtrlar qoʻllash imkoniga egadir. Instagramda videolar uchun maksimal davomiylik 60 soniyadir. Instagram App Store va Play Market orqali bepul tarqatiladi.

Tarixi 

Instagram Kevin Systrom va Mike Krieger tomonidan yaratilgan hamda bepul mobil ilova sifatida 2010-yilning oktyabr oyida ishga tushirilgan. Dastlab, bu ilova nomi „Burbn“ boʻlgan. Keyinchalik, Systrom va Krieger, „instant camera“ („tezkor kamera“) va „telegram“ soʻzlarini birlashtirib, ilovaning nomini „Instagram“ga oʻzgartirishdi.

Bu xizmat qisqa fursatda 2012-yilning aprel oyiga kelib, 100 million faol foydalanuvchilarga ega boʻlganligi ortidan mashhurlik qozondi. Keyinchalik shu yilning oʻzida kompaniyani Facebook, Inc. sotib oldi. Instagram uchun AQSh$1 milliard sarflandi. 2018-yilga kelib esa Instagramda foydalanuvchilar soni 1.1 milliardga yetdi. Mutaxasislarning taʼkidlashicha, Instagramdan tushadigan foyda naqd $2.8 milliardni tashkil etadi.

Hozirgi kunda Instagram Nokia aqlli telefonlari va BlackBerry 10 va boshqa planshetlar uchun ham mavjud.
Instagram foydalanuvchilari uchun yangi funksiya paydo boʻldi. Unga koʻra, endilikda katta yoshli foydalanuvchilarning notanish oʻsmirlarga yozishi taqiqlanadi. Yangi funksiya kattalarga 18 yoshga toʻlmagan, ularning sahifasiga obuna boʻlmagan oʻsmirlarga yozish imkoniyatini bermaydi. Oʻsmirlar esa, oʻz navbatida, sahifasiga aʼzo boʻlish uchun soʻrov yuborgan foydalanuvchilarning shubhali xatti-harakatlari toʻgʻrisida ogohlantiriladi

Live Rooms 
2021-yil 1-martdan boshlab Instagramda uch kishi bilan jonli efir qilish funksiyasi (Live Rooms) qoʻshildi.

13 yoshgacha boʻlgan bolalar uchun versiya 
Facebook ijtimoiy tarmogʻi Instagramʼning 13 yoshgacha boʻlgan bolalar uchun moʻljallangan maxsus versiyasini ishlab chiqadi. Maʼlum qilinishicha, Facebookʼning oʻzida hozirda shunday texnologiya mavjud boʻlib, u Messenger Kids deb nomlangan. Ammo undagi barcha funksiyalar hamda tarkibiy qism oʻsmirlar (14–18 yosh) uchun moslashtirilgan. Ishlab chiqiladigan yangi ilovaga esa ota-onalarga farzandining sahifalarini nazorat qilishga imkon beruvchi tizim kiritiladi.

"Biz bolalar uchun doʻstlar bilan aloqada boʻlishi, yangi sevimli mashgʻulotlari, qiziqishlari bilan bemalol shugʻullana olishlari uchun ota-onalar tomonidan boshqariladigan tizim kiritiladigan Instagram ishlab chiqishni rejalashtirmoqdamiz", – deya taʼkidlagan kompaniya vakili Djo Osborne.

Manbalar

Havolalar 

  
 
 

Messenjer
13 (film)

13 — 2010-yilda suratga olingan oʻtkir syujetli film.

Syujeti 
Vincent Ferro ismli yigit elektrik boʻlib ishlaydi. Uning otasi kasalxonada ogʻir ahvolda va davolash uchun katta pul sarflandi, hattoki uyni garovga qoʻyishga toʻgʻri keldi. Yetishmovchilik tufayli oʻqishdan ham haydaldi. Shahardagi xonadonlardan birida buyurtmani bajarayotgan Vincent tasodifan tez va oson katta pul ishlab olish mumkinligi haqidagi gapni xonadon egasidan eshitib qoladi. Yagona shart — ushbu xonadon egasiga kelgan chiziqli konvertdagi qoʻllanmani aniq ado etish. Xonadon egasi, ashaddiy giyohvand, Vincentning koʻz oldida oʻlib qoladi. Vincent uning nomiga kelgan xatni qoʻlga kiritadi va paytdan foydalanib, hali oʻlgan odamni oʻrniga xatda aytilgan manzilga boradi.
Vincent oʻzi bilmagan holda „oʻlim halqasi“ga oʻxshash tavakkal oʻyin ishtirokchisiga aylanib qoladi. Uning qoʻliga 13 raqami beriladi va bu bilan u 13-raqamli ishtirokchiga aylanadi. Oʻyin shahardagi uyushgan jinoiy guruh tomonidan boshqariladi. Guruhning aʼzolari har biri oʻzlari uchun ishtirokchi tanlab oladi va u uchun katta pul tikadi. Bu oʻyinning sharti shunday: 17 nafar jonidan toʻygan ishtirokchilar, doira boʻlib, bir-birlarining boʻyinlariga revolverni tirab turadilar. Oʻyin uch raund va finaldan iborat: 1-raundda har bir revolver patroniga bittadan oʻq solinadi. 2-raundda 2 ta. Signal berilishi bilan qatnashchilar patronni aylantiradilar va bir-birlariga qarata oʻq uzadilar. 3-raundda jinoiy guruh aʼzolari tomonidan tirik qolgan ishtirokchilarning raqamlari yashiringan oq va qora sharlar tanlanadi. Oq sharga ega aʼzolar va ishtirokchilar oʻyinni tark etadilar. Qora sharga ega ikki aʼzolar finalda qatnashadilar. Shunday qilib, 13 va 17 raqamli ishtirokchilar finalda bir-birlarining peshonalariga qarata oʻq uzadilar. 17 raqamli ishtirokchi oʻladi va 13 gʻolib deb eʼlon qilinadi. 13 raqamdagi Vincent oʻzining taqdiri sovgʻa qilgan yutuqni (3.5 million dollar) sumkaga solib, qochib ketadi. 17 raqamli ishtirokchiga pul tikkan guruh aʼzosi (Jasper) Vincentdan qasos olish niyatida yuradi. Vincent pullarni deyarli hammasini onasiga pochta orqali joʻnatib yuboradi va telefonda tez orada uyga qaytishini aytadi. Yelkasiga pullar oʻrniga oʻyinchoq solingan sumkani ilib, poyezd vagonlaridan biriga kiradi va u yerda Jasperni koʻrib qoladi. Qochmoqchi boʻlayotgan Vincentni Jasper otib oʻldiradi va uning sumkasini olib, qochib ketadi. Yaralangan Vincent jon holatda pochta kvitansiyasini yutib yuboradi va joni uziladi.

Rollarda 
 Sam Riley — Vincent
 Ray Winstone — Ronald Lynn, oʻyin instruktori
 Curtis Jackson — Jimmy, jinoiy guruh aʼzosi
 Mickey Rourke — Patrick Jefferson, 17 raqam
 Jason Statham — Jasper, jinoiy guruh aʼzosi.
 David Zayas — detektiv.
 Emmanuelle Chriqui — Vincentning onasi.
 Michael Shannon — Henry, qatnashchi.
 Ben Gazzara — Schlondorff, jinoiy guruh aʼzosi.

Manbalar 

2010-yil filmlari
AQSh filmlari
Ingliz tilidagi filmlar
AQSh triller filmlari
Nimr an-Nimr

Nimr Bakir Amin an-Nimr – Saudiyada faoliyat yuritgan Shialik mazhabi imomi.

Biografiyasi 
Saudiya Arabistonining sharqiy qismidagi Al-Qatif shahri yaqinidagi Al- Avamiya qishlogʻida Fors koʻrfazi qirgʻogʻida tugʻilgan.

U oʻz nutqlarida va maʼruzalarida Saudiya Arabistonidagi mazhablar boʻyicha kamsitish va shialarga nisbatan zulm haqida tez-tez gapirgan. Vaʼzgoʻy sifatida mamlakatdagi shia ozchiligi orasida, ayniqsa qirollikning Sharqiy viloyatida mashhur boʻldi. Nimr an-Nimrning Muhammad ismli ukasi bor edi. 2004 va 2006-yillarda qisqa muddatga hibsga olingan va 2008-yilda amerikalik diplomatlar bilan uchrashgan. Ular uning shialarga taʼsiri tez oʻsib borayotganini qayd etishgan va Nimr an-Nimrni qirollikdagi ikkinchi muhim shia arbobi deb atagan.

Qatl etilishi va xalqaro nizolar 
2015-yil 25-oktyabrda Saudiya Arabistoni Oliy sudi shayxning apellyatsiya arizasini rad etdi va shu bilan uning qatl etilishiga imkon yaratdi. Qirol Salmon oʻlim hukmini tasdiqladi.

Uning rafiqasi Mona al-Jubeyr Nyu-Yorkdagi kasalxonada vafot etdi.

2016-yil 2-yanvarda Nimr an-Nimr qatl qilindi. Saudiya hukumati an-Nimrni musulmonlar qabristoniga dafn qildi, jasad qarindoshlariga berilmadi.

Siyosatchilar va shia ruhoniylari qatlni qoraladilar. Eron yetakchisi va oliy rahbari Oyatulloh Xomanaiy: „Shahid Shayx Nimrning qatl etilishi Saudiya Arabistoni rahbariyatining siyosiy xatosi boʻldi. Ulamoning nohaq toʻkilgan qoni Saudiya Arabistoni rahbariyatining jazolanishiga olib keladi“.

An-Nimrning qatl etilgani e'lon qilinganidan keyin Saudiya Arabistoni, Bahrayn, Livan va Eronda shia namoyishlari bo'lib o'tdi. Saudiya Arabistonida o'nlab shialar Al-Avomiyadan Al-Qatifgacha yurish uyushtirishdi. Rasmiylar mumkin bo'lgan tartibsizliklarni bostirish uchun Al-Qatifga qo'shin yubordi. Bahraynda politsiya ko‘zdan yosh oqizuvchi gaz yordamida namoyishchilarni tarqatib yubordi.

Eronlik namoyishchilar Saudiya Arabistonining Tehrondagi elchixonasiga molotov kokteyli uloqtirib, bostirib kirishdi. 3-yanvarga o‘tar kechasi Eron politsiyasi namoyishchilarni elchixonadan chiqib ketishga majbur qildi.

4-yanvar kuni Saudiya Arabistoni Eron bilan diplomatik aloqalarini uzdi. Saudiya Arabistonidan keyin Bahrayn, va Sudan Eron bilan diplomatik aloqalarini uzdi. Birlashgan Arab Amirliklari oʻz elchisini chaqirib oldi va Eron bilan diplomatik munosabatlarni muvaqqat ishlar vakili darajasiga tushirganini eʼlon qildi. 5-yanvar kuni Quvayt oʻz elchisini Erondan chaqirib oldi va mamlakat tashqi ishlar vaziri oʻrinbosari Xolid Sulaymon al-Jaralloh Eron elchisiga norozilik notasini topshirdi. 6-yanvar kuni Jibuti Eron bilan diplomatik aloqalarini uzdi. 7-yanvarda Somali Eron bilan diplomatik aloqalarini uzdi.

Manbalar

Havolalar 
 Podborka publikatsiy o protsesse
 Statya ob utverjdenii prigovora i ego vozmojnix posledstviyax dlya otnosheniy Irana i Saudovskoy Aravii 
 Reportaj TVTs
 Statya na sayte Lenta.ru

Shialar
Iran Khodro Samand

Samand () — Eronning «Iran Khodro» avtomobilsozlik kompaniyasi avtomobillari rusumlaridan biri. Eronning ilk milliy avtomobili. Ushbu avtomobilning barcha qismlari mahalliy Eron mahsulotlaridan ishlab chiqarilgan. Samand 2002-yildan beri Tehrondagi avtomobil zavodida ishlab chiqariladi.

Havolalar 
  
  
Avtomobillar
Eron avtomobillari
Kichkina tabib

Kichkina tabib — Oʻzbekfilm kinostudiyasi tomonidan suratga olingan fantastik drama.

Syujeti 
Doniyor — bedavo dardga chalingan ogʻir kasallarni davolay oladigan gʻayritabiiy kuchga ega. Uning bu qobiliyati tufayli qishlogʻida birorta kasal qolmagan. Uning oldiga Toshkentdan katta tadbirkor Shuhrat Shodmonov keladi va nabirasini davolab berishini iltimos qiladi.

Rollarda

Manbalar 

Oʻzbekiston filmlari
1998-yil filmlari
Murod Rajabov

Murod Yodgorovich Rajabov (1949-yil 30-may, Toshkent, Oʻzbekiston SSR, SSSR — 8-aprel 2023-yil, Toshkent, Oʻzbekiston) — oʻzbek aktyori va rejissyori. Oʻzbekiston Respublikasi xalq artisti (2008-yil).

Biografiyasi 
Murod Rajabov 1949-yilning 30-mart kuni Toshkent shahrida tavallud topgan. Aktyorlik mahorati sababli Oʻzbek kinosining „Temir erkagi“ deb eʼtirof etiladi. 1971-yilda A. N. Ostrovskiy nomidagi Toshkent teatr va rassomlik institutining aktyorlik fakultetini tamomlagan. „Yosh gvardiya“ o‘zbek drama teatrida faoliyat olib borgan. Kino olamiga 1973-yili suratga olingan „Olovli sohil“ filmida yaratgan kichik epizodi orqali kirib kelgan. 2008-yilda O‘zbekiston xalq artisti unvoni berilgan. Murod Rajabov 2023-yil 8-aprel kuni 73 yoshida vafot etdi.

Mukofotlari 

Oʻzbekiston Respublikasi xalq artisti (2008-yil 25-avgust) — Vatan mustaqilligini mustahkamlash, mamlakatning xalqaro nufuzini oshirish, xalq madaniyati va maʼnaviyatini yuksaltirishga qo‘shgan salmoqli hissasi, yorqin isteʼdodi, serqirra ijodi, ilmiy faoliyati fan, taʼlim, adabiyot, madaniyat, sanʼat, sog‘liqni saqlash, sport va boshqa ijtimoiy sohalarda ko‘p yillik halol mehnati, jamiyat hayotidagi faol ishtiroki uchun.

Oilasi 
Turmush oʻrtogʻi — Nafisa Rajabova.
Qizi — Dildora.

Qiziqarli faktlar 

Murod Rajabov va Saida Rametova „Sarvinoz“ va „Super kelinchak“, „Chapani oshiq“, „Qora tanli bojalar“, „Superqaynona“, „Qudamni ko‘rmadingizmi“ oʻzbek filmlarida bir necha bor er-xotin rolini ijro etgan.
Murod Rajabov o‘zbek xonandasi va aktyori Abduvali Radjabovning amakisi.

Filmografiya

Ishlab chiqaruvchi 

2000-yil — Pari momo
2005-yil — Ulfatlar
2008-yil — Ulfatlar 2
2014-yil — Ulfatlar 3

Manbalar 

Oʻzbekiston xalq artistlari
Oʻzbekistonlik erkak aktyorlar
Toshkentda tugʻilganlar
1949-yilda tugʻilganlar
30-mayda tugʻilganlar
2023-yilda vafot etganlar
Toshkent sanʼat instituti bitiruvchilari
O‘zbekiston kinorejissyorlari
Matbuot erkinligi indeksi

Jahon matbuot erkinligi indeksi (WPFI) – 2002-yildan beri mamlakatlarning Chegara bilmas muxbirlar tashkiloti tomonidan tuziladigan va nashr etiladigan har yiligi reytingi. Tashkilot oʻtgan yillardagi matbuot erkinligi darajasini qayd etgan mamlakatlar reytingi hisoblanadi. Bu har bir mamlakatda jurnalistlar, axborot tashkilotlari, Internet foydalanuvchilari erkinligi, ushbu erkinlik taʼminlanishi uchun hukumat tomonidan qilingan harakatlarni aks ettiradi.

Metodologiya 
Indeks qisman soʻrovnomaga asoslangan va yetti umumiy mezonlarga asoslangan: plyuralizm (media maydonidagi fikrlarning ifodalash darajasini oʻlchaydi), ommaviy axborot vositalari mustaqilligi, jamoatchilik fikri va senzura, qonunchilik doirasidagi kenglik, shaffoflik, infratuzilma va suiisteʼmollar.

Metodologiya 2022-yilda har bir turkum uchun baholashni tegishli ravishda oʻzgartirdi : natijalari endilikda besh alohida turkumga qarab baholanadi: siyosiy kontekst, huquqiy kontekst, iqtisodiy kontekst, ijtimoiy-madaniy kontekst va xavfsizlik.

Siyosiy kontekst 
Ushbu toifada ommaviy axborot vositalarining mustaqilligini, hukumat va mansabdor shaxslarni javobgarlikka tortish uchun ommaviy axborot vositalariga koʻrsatilgan yordam darajasini baholashni maqsad qilgan.

Huquqiy kontekst 
Soʻrovnoma ommaviy axborot vositalari uchun huquqiy asosni (shu jumladan matbuotga oid jinoyatlar uchun jazoni, davlatning ayrim turdagi ommaviy axborot vositalariga monopoliyasi mavjudligi va ommaviy axborot vositalarining tartibga solinishi) va ommaviy axborot vositalari mustaqilligining darajasini hisobga oladi. Shuningdek, bu Internet axborot erkin oʻtishi boʻyicha qonunbuzarliklarni ham oʻz ichiga oladi.

Iqtisodiy kontekst 
Matbuotning oʻz vazifasini bajarish orqali zimmasiga yuklatilgan iqtisodiy cheklovlarni baholashdir.

Ijtimoiy-madaniy kontekst 
Jurnalistlarga tanqid qilishga qoʻyilgan ijtimoiy va madaniy cheklovlarni baholashni maqsad qiladi.

Xavfsizlik 
Ushbu turkumda jurnalistlarning yangiliklarni tarqatishda xavfsizligini baholash maqsad qilingan.

Jurnalistlar va ommaviy axborot vositalari qarshi zoʻravonlik, shu jumladan davlat organlari, mansabdor shaxslar, maxfiy tashkilotlar tomonidan qilingan bosimlar yil davomida kuzatiladi va bu ham yakuniy natijalarning bir qismi hisoblanadi.

Soʻrovnoma chegara bilmas muxbirlar tashkilotining hamkor tashkilotlari: beshta qitʼada joylashgan 18 ta soʻz erkinligi boʻyicha nodavlat tashkilotlar, uning butun dunyo boʻylab ishlayotgan 150ta muxbirlaridan, jurnalistlar, tadqiqotchilar, huquqshunoslar, inson huquqlari faollariga yuboriladi.

2002—2013-yillardagi mamlakat yoki hududlar boʻyicha reyting va natijalar

2019—2023-yillardagi mamlakat yoki hududlar boʻyicha reyting va natijalar

Manbalar

Havolalar 
 Chegara bilmas muxbirlar. Worldwide press freedom index 2011—2012 
 2002 , 2003 , 2004 , 2005 , 2006 , 2007 , 2008 , 2009 , 2010 , 2014 

Reytinglar
Internet foydalanuvchilari soni boʻyicha davlatlar roʻyxati

Internet foydalanuvchilari soni boʻyicha xalqaro reyting — Dunyo mamlakatlari aholisining internet foydalanuvchilari hisobi.

Roʻyxat

Manbalar

Havolalar 
 „Internet Monitor“
 Number Of Internet Users Worldwide (Live-Counter)

Reytinglar
Avtomobil yoʻllarining uzunligi boʻyicha davlatlar roʻyxati

Avtomobil yoʻllarning uzunligi boʻyicha davlatlar roʻyxati — Dunyo davlatlaridagi avtoyoʻllarning uzunligi reytingi.

Havolalar 
 Rank Order — Roadways CIA World factbook

Manbalar 

Iqtisodiyot
Statistika
Avtomobillar
Temiryoʻllar uzunligi boʻyicha davlatlar roʻyxati

Temiryoʻllar uzunligi - davlatlardagi temiryoʻl tarmoqlarining uzunligi boʻyicha reyting.

Manbalar

Havolalar 
 Xalqaro temiryoʻllar uyushmasi 

Statistika
Iqtisodiyot
Reytinglar
Jeonbuk Hyundai Motors

Jeonbuk Hyundai Motors (전북 현대 모터스) - Koreya Respublikasi futbol klubi, Chonjuda joylashgan. Klubga 1994-yil asos solingan.

Futbolchilar

Joriy terkib 
 2024-yil 29-fevral holatiga koʻra.

Ijaraga berilgan futbolchilar

Manbalar

Havolalar 

 Official website 

Alifbo boʻyicha futbol klublari
Jeonbuk Hyunday Motors
Janubiy Koreya futbol klublari
1994-yilda tashkil etilgan futbol klublari
AFC Osiyo Chempionlar Ligasida gʻolib chiqqan klublar
Albom №3

„Albom №3“ () — Oʻzbekistonda tuzilgan „Sahar“ pop-rock guruhining 2009-yilda chiqqan uchinchi albomi. Albom Moskva shahrida joylashgan SV records + studiyasida yozilgan. Albomga asosan rus tilidagi va bitta fors-tojikcha qoʻshiq kiritilgan. Ular quyidagilardir:

Я устал 
Девочка в красном платье 
Облака 
Просто любовь 
Дождь разлуки (Dilnaz Axmadiyeva bilan)
Делам
Дай мне 
Девчонка 
Не отпускай (jonli)
Дождь разлуки (original)

Manbalar 

Sahar albomlari
2009-yil albomlari
Manu Trigueros

Manuel 'Manu' Trigueros Muñoz (;1991-yilning 17-oktabr, Talavera de la Reina) Ispaniyalik futbolchi. Villarreal klubining yarimhimoyachisi.

Manbalar

Havolalar  

Villarreal official profile

Ispaniyalik erkak futbolchilar
Yashayotgan insonlar
Erkak futbol yarim himoyachilari
La Liga oʻyinchilari
Segunda División B oʻyinchilari
Segunda División futbolchilari
Tercera División oʻyinchilari
Villarreal CF B futbolchilari
Real Murcia Imperial futbolchilari
Villarreal CF C futbolchilari
UEFA Yevropa Ligasida gʻolib boʻlgan futbolchilar
Villarreal CF futbolchilari
Alifbo boʻyicha sportchilar
Setsuko Hara

Setsuko Hara (yap. 原 節子 Hara Setsuko; 17-iyun, 1932-yil — 5-sentyabr, 1998-yil) — yaponiyalik aktrisa.

Filmografiyasi 
 Banshun (1949)
 Bakushū (1951)
 Tōkyō monogatari (1953)
 Tōkyō boshoku (1957)
 Akibiyori (1960)
 Kohayagawa-ke no aki (1961)

Manbalar

Havolalar 

Aktyorlar
1920-yilda tugʻilganlar
2015-yilda vafot etganlar
Yaponiyalik aktrisalar
Sunʼiy yoʻtal

Sunʼiy yoʻtal – () bemorning nafas olish yoʻllarida havoning qisqa muddatli siyraklashuvini hosil qiluvchi maxsus apparat yordamida nafas yoʻllaridagi narsalarni evakuatsiya qilish metodi hisoblanadi.

Mexanizmi 
Oʻpkalarning havo yoʻllari bosimi oʻpkalardagi bosimdan past boʻlgan sigʻim bilan qisqa muddatli tutashuvi yoʻli orqali sunʼiy yoʻtal qoʻzgʻatiladi. Bosimlar farqi bronxlarda havo oqimining yuqori tezligini paydo qiladi. Bu oqim traxeya tomon harakatlanib, oʻzi bilan birga balgʻam va boshqa zarrachalarni havo yoʻllaridan, shuningdek ekssudatni soʻrib olish uchun kateter kiritib boʻlmas joylardan chiqarib ketadi.

Qoʻllanish holatlari 
Sunʼiy yoʻtalni tabiiy yoʻtal refseksi butunlay yoki qisman yoʻqotilganda, yoki yoʻtal ogʻriq hislarini keltirib chiqarsa, masalan, jarrohlikdan keyingi davrda, qoʻllanadi.

Manbalar 

Nafas yoʻli amaliyotlari
Gippokrat yuzi

„Gippokrat yuzi“,  (facies lotin tilida – yuz) – bu yuz koʻrinishida koʻzlar botib kirganligi, lunjlarning osilib qolganligi, oʻtkirlashgan burun, koʻkimtir-rangpar va sovuq ter bilan qoplagan yuza tasvirida namoyon boʻladigan qorin boʻshligʻi aʼzolarining oʻgir kasalliklari (peritonit, oshqozon va oʻn ikki barmoqli ichak va boshqalar) hamda surunkali uyqusizlik belgisi boʻladi.

Birinchi marta Gippokrat tomonidan Prognostikan (Προγνωστικόν, „Oldindan bilish“) asarida tasvirlangan:

Manbalar 

Kasallik alomatlari
Angren-Pop temir yoʻli

Angren-Pop temir yoʻl liniyasi ()— Oʻzbekiston sharqidagi elektrlashtirilgan temir yoʻl liniyasi. U Qamchiq yoʻli dovonidan tashqari qoʻshimcha transport liniyasini ham taʼminlab, Fargʻona vodiysini Oʻzbekistonning qolgan hududlari bilan bog‘laydi. Loyihaning umumiy qiymati 1.9 dollarni tashkil etdi. Liniya 2016-yil 22-iyunda ochildi. Yo‘lovchi poyezdlari 2016-yilning 1-sentabrida harakatlana boshladi.

Toshkent va Namangan shaharlari oʻrtasida toʻgʻridan-toʻgʻri 123 kmli yoʻnalish yaratish uchun Angren va Popdagi mavjud temir yoʻllarni bogʻlaydigan uzun elektr temir yoʻl liniyasi rejasi tuzildi. Yangi temir yoʻl Oʻzbekistonga Sovet davridan qolgan yo‘l orqali Tojikistonning Soʻgʻd viloyati boʻylab kesib oʻtgan liniyadan voz kechish imkonini beradi, bu esa Oʻzbekistonni har yili Tojikistonga toʻlaydigan 25  million dollarlab tranzit toʻlovlari tejash imkoniyatini yaratadi. Loyiha taxminiy qiymati 1,9 AQSh dollarini tashkil etdi va besh yil davomida qurilgan. Qurilish 2013-yil mart oyida boshlangan. 2013-yil sentabr oyida Xitoy temir yo‘l tunnel guruhi 455 million dollarlik qurilish shartnomasini imzoladi.

Loyiha Oʻzbekiston hukumati va xalqaro kreditlar hisobidan moliyalashtirildi. 2014-yil may oyida Xitoy Eksport-import banki O‘zbekistonga tunnel shartnomasini moliyalashtirish uchun 350 million AQSh dollari miqdorida kredit berishini maʼlum qildi. 2015-yil fevral oyida Jahon banki O‘zbekistonga  Angren-Pop temir yoʻli uchun 195 million AQSh dollari miqdorida kredit berishini tasdiqladi.

Bu liniya Oʻrta Osiyodagi eng uzun tunnel boʻlgan Qamchiq tunnelini oʻz ichiga oladi. Qurilish ishlariga "Oʻzbekiston temir yoʻllari" masʼul boʻlib, Qamchiq tunnelini esa China Railway Tunnel Group kompaniyasi qurgan.

Manbalar

Havolalar 

 Mintaqada temir yoʻl liniyalari xaritasi
2016-yilda ochilgan metropolitenlar roʻyxati
Oʻzbekistonda temir yoʻl transporti
Umar ibn Xattob masjidi (Kolumbiya)

Umar ibn Xattob masjidi – Kolumbiyaning La Guajira provinsiyasida joylashgan masjid. Janubiy Amerikadagi eng yirik masjidlardan biri. Xalq tilida „La Mezquita“ deyiladi. 1997-yil 17-sentabrda qurib bitkazilgan.

Manbalar

Havolalar 
 La mezquita de Maicao (Colombia) cumple diez años
 Cumple Diez Años de Fundada la Mezquite de Maicao, Corazón de los Musulmanes Guajiros 
 Foto Panoramio 

Kolumbiya masjidlari
Kuymazor

Kuymazor – Namangan viloyatining Toʻraqoʻrgʻon tumanida joylashgan qishloq boʻlib unda 4000 nafarga yaqin aholi istiqomat qiladi. Aholi asosan qishloq xoʻjaligi, bogʻdorchilik va chorvachilik bilan mashgʻul. Hozirgi kunda qishloq yoshlari sportning futbol turiga qiziqishlari juda yuqori. Qishloqda 13-sonli „Shalola“ maktabgacha taʼlim muassasasi va 39-oʻrta maktab qishloq yoshlarining bilim dargohiga aylangan.
Qishloda har yili uzluksiz tarzda futbol boʻyicha „Kuymazor kubogi“ oʻtkazib kelinadi. 2015-yilda qishloq chempionatida 20 ta jamoa qatnashgani har yilgidan koʻra sportga boʻlgan eʼtibor kuchayganidan dalolat beradi. 2016- yilda Mamurjon Homidov tomonidan qishloqda mahalliy „Kuymazor FK“ futbol klubiga asos solindi.

Havolalar
Toshkent shahridagi Turin politexnika universiteti

Toshkent shahridagi Turin politexnika universiteti – Oʻzbekistonning Oliy oʻquv yurtlaridan biri.

Tarixi 

Italiyaning Turin shahridagi Turin politexnika universiteti bilan hamkorligda tashkil etilgan bu universitet Toshkent shahri Olmazor tumanida joylashgan. Universitetning asosiy maqsadi yuqori texnologiyaga asoslangan sanoatning yuqori tarmoqlariga yetuk kadrlar yetkazib berishdan iboratdir. Oʻzbekistonning taʼlim sohasida yuqori mavqega ega boʻlgan universitet Oʻzbekiston Respublikasi prezidentining qaroriga muvofiq sanoatning yuqori tarmoqlarini yanada rivojlantirish va shu doirada sanoatning rivojlanayotgan tarmoqlari uchun yuqori malakali kadrlar yetqazib berish haqidagi qonuniga muvofiq 2009-yil 28-aprelda tashkil topgan. Universitet bilan Oʻzbekiston Respublikasi Oliy va oʻrta maxsus taʼlim vazirligi General Motors kompaniyasi keng qamrovda hamkorligni yoʻlga qoʻygan.

Taʼlim jarayonlari 
Universitetda oʻquv jarayonlari Italiyaning Turin universiteti va xalqaro standartlaga mos ravishda olib boriladi Italiyadan kelgan yuqori malakali professorlar va mahaliy proffessorlar talabalarga taʼlim berishadi. Universitetda darslar toʻliq ingliz tilida olib boriladi. Dars jarayonlari zamonaviy metodik yoʻnalishlarga mos rafishda olib boriladi. Talabalarga ilim olishlari uchun hamma sharoitlar yaratilgan. Internet bilan taʼminlangan butun universitet boylab Wi-Fi tarmogʻi ishlab turadi. Oʻzbekistonda va xalqaro miqiyosda amal qiladigan diplom beriladi.

Fakultetlar

Axborot texnologiyalari va ishlab chiqarishda BTA 
Bu yoʻnalishda talabalarga birinchi navbatda zamonaviy axborot texnologiyalari va ularning qoʻllanishi borasida taʼlim beriladi, yana dasturlash texnologiyasi C, C++, HTML, SASS, CSS, JAVA, JavaScript, Bootstrap, Python, PHP, React va boshqa dasturlash tillari boʻyicha koʻnikmalarga ega boʻlishlari mumkin.

Sanoat-fuqaro qurilish va arxitekturasi 
Sanoatning muhim tarmoqlaridan boʻlgan qurilish va arxitektura boʻyicha talabalarni qabul qiladi va qurilish texnologiyasi, koʻp tarmoqli ishlab chiqarishda qurilish va arxitektura borasida yetuk kadrlar yetishtirb chqarishga moslashgan.

Energetika 
Bu yoʻnalishda talabalarga sanoatda energetikani ishlab chiqarish va uni boshqarish, taqsimlash kabi sohalarga yoʻnaltirilgan tarmoqlarga kadrlar yetishtirib beradi.

Mashinasozlik texnologiyasi 
Universitetda eng koʻp joy mana shu fakultet hissasiga toʻgʻri keladi va mashinasozlik texnologiyasi universitetning eng muhim tarmogʻlaridan biri hisoblanadi.

Manbalar 

2009-yilda Oʻzbekistonda tashkil etilganlar
Oʻzbekistondagi universitetlar
Oʻzbekiston Respublikasi davlat ramzlari



Oʻzbekiston Respublikasi Davlat Ramzlari 
Oʻzbekiston 1991-yil 31-avgustda mustaqillikka erishgandan keyin oʻz Davlat Ramzlariga ega boʻlishni boshlagan, shu jumladan Bayroq ,Gerb va Madhiya Oʻzbek milliy qadriyatlari va davlatchilik tarixidan kelib chiqib qabul qilingan.

Oʻzbekiston Davlat Bayrogʻi 
Davlat Ramzlaridan biri hisoblangan bayroq 1991-yil 18-noyabrda qabul qilingan va 407-XXI sonli qonun bilan tasdiqlangan hisoblanadi.

Davlat bayrogʻi toʻrt rangdan iborat ular: moviy, yashil, oq va qizil ranglardan iborat toʻgʻri toʻrtburchak shaklidadir. Bayroqning eng yuqori qismida havorang bilan qoplangan bu esa yurt osmoni doimo tinch, osoyishta va mussaffo boʻlishini bildiradi. Oq rang esa bayroqning oʻrta qismida joylashgan boʻlib, uning maʼnosi koʻngil pokligi yurt obodligi nishonasidir. Bayroqning quyi qismida yashil rang hilpirab turadi. Bu degani yangilanish, shodumonlik, navqironlik ramzi hisoblanadi. Ikki qizil chiziq havorang va yashil ranglar oʻrtasida joylashgan boʻlib bu tomirlarimizda oqayotgan ajdodlar qonini bildiradi. Bayroqning yuqori qismidagi yarim oy va oʻn ikki yulduz Oʻzbek xalqining birdamliligi va qadimdan barpo boʻlgan davlatchiligi ramzlaridan hisoblanadi.

Bayroqning uzunligi 250 sm, kengligi 125 sm ga teng.

Davlat Gerbi 
Oʻzbekiston Respublikasining Davlat Gerbi 1992-yil 2-iyulda Oliy kengashning oʻninchi sessiyasida qabul qilingan. Gerbda oltin vodiy uzra charaqlab turgan quyosh va oʻng tomonda ochilib turgan paxta chanoqlari chap tarafda esa bugʻdoy boshoqlari tasvirlangan. Gerbning eng yuqori qismida davlat birdamliligini anglatuvchi sakkiz qirrali yuduz uni ichida esa yarim oy va yulduz tasviri bor.Ezgulik ,poklik ,'''tinchlik va barcha ezgu fazilatlarni oʻzida jo qilgan Humo qushi esa Gerbning markazida qanot yozib turadi shuni aytish joizki bularning hammasi Oʻzbekiston xalqi madaniyati va ananalariga mos va hos tanlangan. Gerbning eng pastki qismida Oʻzbekiston bayrogʻi ichga Oʻzbekiston deb yozib qoyilgan.

 Davlat Madhiyasi 
Oʻzbekiston Davlat Madhiyasi 1992-yil 10-dekabrda qabul qilingan va Oliy Kengashning XI sessiyasida tasdiqlangan. Madhiya xalq shoiri Abdulla Oripov sheʼri va Mutal Burhonov musiqasi asosida yaratilgan. Madhiya oʻn olti qator va ikki naqorotdan iborat hisoblanadi.Madhiya matni'Serquyosh, hur oʻlkam, elga baxt, najot,

Sen oʻzing doʻstlarga yoʻldosh, mehribon!

Yashnagay to abad ilm-u fan, ijod,

Shuhrating porlasin toki bor jahon!Naqorat:Oltin bu vodiylar – jon Oʻzbekiston,

Ajdodlar mardona ruhi senga yor!

Ulugʻ xalq qudrati joʻsh urgan zamon,

Olamni mahliyo aylagan diyor!

Bagʻri keng oʻzbekning oʻchmas iymoni,

Erkin, yosh avlodlar senga zoʻr qanot!

Istiqlol mash’ali, tinchlik posboni,

Haqsevar, ona yurt, mangu boʻl obod!Naqorat:''

Oltin bu vodiylar – jon Oʻzbekiston,

Ajdodlar mardona ruhi senga yor!

Ulugʻ xalq qudrati joʻsh urgan zamon,

Olamni mahliyo aylagan diyor!